wickkiey/tamil-wikipedia-chunked huggingface dataset:
# பாத்ரீசியா வைட்லாக்

பேராசிரியர் **பாத்ரீசியா வைட்லாக்** *(Patricia Ann Whitelock)* ஒரு தென் ஆப்பிரிக்க வானியர்பியலாளர் ஆவார். இவர் தென் ஆப்பிரிக்க அறிவியல் கல்விக்கழக உறுப்பினரும் ஆவார்.  
இவர் 2002 ஜூனில் இருந்து 2003 நவம்பர் வரை தென் ஆப்பிரிக்க வான்காணகத்தின் பொறுப்புச் செயலராக இருந்த்ப் பின் 2012 இல் அதன் இயக்குநர் ஆனார். இவர் 100 அலவுக்கும் மேற்பட்ட சாப் புலமையாளர்களால் மீள்பார்வையிடப்பட்ட ஆய்வுக் கட்டுரைகளை வெளியிட்டுள்ளார். இவரது ஆய்வு விண்மீன்களின் படிமலர்ச்சியைப் பற்றியும் களப் பால்வெளிக் கொத்துகளையும் பற்றியும் அமைகிறது.
# பின்னமங்கலம்

**பின்னமங்கலம்** ( Binnamangalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 68 கி.மீ. தொலைவிலும், தளியில் இருந்து 9 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.
# பின்னமங்கலம்

## மக்கள் வகைப்பாடு

இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில் 590 வீடுகளும், மொத்த மக்கள் தொகையானது 2463 ஆக உள்ளது. இதில் பெண்கள் விகிதம் 49.4% என்றும், எழுத்தறிவு விகிதம் 57.8% ஆகும், இதில் பெண்களின் எழுத்தறிவு விகிதமானது 25.2% என்று உள்ளது.
# பைரமங்கலம்

**பைரமங்கலம்** ( Biramangalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 47 கி.மீ. தொலைவிலும், ஒசூரில் இருந்து 13 கி.மீ தொலைவிலும், மாநிலத் தலைநகரான சென்னையில் இருந்து 306 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 10 கிலோமீட்டர் தொலைவில் உள்ள கெலமங்கலம் தெடர்வண்டி நிலையமாகும்.
# பைரமங்கலம்

## மக்கள் வகைப்பாடு

இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில் 1207 வீடுகளும், மொத்த மக்கள் தொகையானது 4932 ஆக உள்ளது. இதில் பெண்கள் விகிதம் 47.9% என்றும், எழுத்தறிவு விகிதம் 68.5% ஆகும், இதில் பெண்களின் எழுத்தறிவு விகிதமானது 29.1%. என்று உள்ளது.
# போடிச்சிப்பள்ளி

**போடிச்சிப்பள்ளி** ( Bodichipalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 46 கி.மீ. தொலைவிலும், மாநிலத் தலைநகரான சென்னையில் இருந்து 307 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 3 கிலோமீட்டர் தொலைவில் உள்ள கெலமங்கலம் தெடர்வண்டி நிலையமாகும்.
# போடிச்சிப்பள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த ஊரில் 1176 வீடுகளும், மக்கள் தொகையானது 4982 என்று உள்ளது. இதில் பெண்கள் விகிதம் 48.8%. என்றும், மக்களின் எழுத்தறிவு விகிதம் 57.2% ஆகும், இதில் பெண்களின் எழுத்தறிவு விகிதமானது 24.3% என்று உள்ளது.
# சூடசந்திரம்

**சூடசந்திரம்** ( Chudasandiram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, ஒரு வருவாய் கிராமம் ஆகும்.
# சூடசந்திரம்

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த ஊரில் 393 வீடுகளும், மக்கள் தொகையானது 1727 என்று உள்ளது. இதில் ஆண்கள் 882 பேரும், பெண்கள் 845 பேரும் உள்ளனர் மக்களின் எழுத்தறிவு விகிதம் 52.73 % ஆகும், இதில் ஆண்களின் எழுத்தறிவு விகிதம் 59.37, பெண்களின் எழுத்தறிவு விகிதமானது 45.64 %. என்று உள்ளது.
# தேவகானப்பள்ளி

**தேவகானப்பள்ளி** ( Devaganapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 66 கி.மீ. தொலைவிலும், தளியில் இருந்து 8 கி.மீ தொலைவிலும், மாநிலத் தலைநகரான சென்னையில் இருந்து 327 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# தேவகானப்பள்ளி

## மக்கள் வகைப்பாடு

இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில் 591. வீடுகளும், மொத்த மக்கள் தொகையானது 2937 ஆக உள்ளது. இதில் பெண்கள் விகிதம் 48.4%. என்றும், மொத்த எழுத்தறிவு விகிதம் 68.7% ஆகும், இதில் பெண்களின் எழுத்தறிவு விகிதமானது 30.4% என்று உள்ளது.
# தொட்டமஞ்சு

**தொட்டமஞ்சு** ( *Doddamanchi* ) என்பது தமிழ்நாட்டின், கிருஷ்ணகிரி மாவட்டம், அஞ்செட்டி வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட ஒரு மலை கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 66 கி.மீ. தொலைவிலும், தளியில் இருந்து 8 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# தொட்டமஞ்சு

## மக்கள் வகைப்பாடு

இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில் 1225 வீடுகளும், மொத்த மக்கள் தொகையானது 2937 ஆக உள்ளது. இதில் பெண்கள் விகிதம் 48.6% என்றும், மொத்த எழுத்தறிவு விகிதம் 22.4% ஆகும், இதில் பெண்களின் எழுத்தறிவு விகிதமானது 8.0%. என்று உள்ளது.
# தொட்டமஞ்சு

## கோயில்கள்

இங்கு புகழ்பெற்ற மஞ்சு மாரியம்மன் கோயில் அமைந்துள்ளது.
# தொட்ட உப்பனூர்

**தொட்ட உப்பனூர்** ( Doddaubbanur ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 69 கி.மீ. தொலைவிலும், தளியில் இருந்து 7 கி.மீ தொலைவிலும், மாநிலத் தலைநகரான சென்னையில் இருந்து 331 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# தொட்ட உப்பனூர்

## மக்கள் வகைப்பாடு

இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில் 707 வீடுகளும், மொத்த மக்கள் தொகையானது 2951 ஆக உள்ளது. இதில் பெண்கள் விகிதம் 49.6% என்றும், மொத்த எழுத்தறிவு விகிதம் 64.6% ஆகும், இதில் பெண்களின் எழுத்தறிவு விகிதமானது 28.8% என்று உள்ளது.
# தொட்ட உப்பனூர்

## ஊரில் உள்ள வழிபாட்டுத்தலங்கள்

- உத்தம கரகம் கோயில்
# எருது கோட்டை

**எருது கோட்டை** ( Erudukotta ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 72 கி.மீ. தொலைவிலும், தேன்கனிக்கோட்டையில் இருந்து 7 கி.மீ தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# எருது கோட்டை

## மக்கள் வகைப்பாடு

இந்த கிராமத்தில் 2011 மக்கள் தொகை கணக்கெடுப்பின்படி, இந்த ஊரில் 1,190 வீடுகளும், மொத்த மக்கள் தொகையானது 5,563 ஆக உள்ளது. இதில் ஆண்கள் 2,914 பேரும், பெண்கள் 2,649 ஆவர்.
# கும்ளாபுரம்

**கும்ளாபுரம்** ( Gumalapuram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த , தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# கும்ளாபுரம்

## அமைவிடம்

இந்த ஊர் மாவட்டத் தலைநகரான கிருட்டிணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# கும்ளாபுரம்

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த கிராமத்தில் 723 வீடுகளும், மக்கள் தொகையானது 3331 ஆக உள்ளது. இதில் பெண்கள் விகிதம் 48.5% என்றும், மொத்த எழுத்தறிவு விகிதம் 60.6% ஆகும், இதில் பெண்களின் எழுத்தறிவு விகிதமானது 26.8% என்று உள்ளது.
# கும்ளாபுரம்

## ஊரில் உள்ள கோயில்கள்

இந்த ஊரில் வீரபத்திரர் கோயில், கங்கணப்பள்ளி மகாதேஸ்வரன் கோயில், முத்துராய சுவாமி கோயில், நாகமங்க வீரபத்திரர் கோயில், சிவன் கோயில், இலட்சுமி நரசிம்மர் கோயில், கௌரம்மா கோயில், பெரியமடம் பங்கதராய சுவாமி கோயில், நாகதேவர் கோயில், அனுமந்தராயர் கோயில் என பல கோயில்கள் உள்ளன.  
சிறப்பு மிக்க இந்த ஊரில் 101 கோயில்கள், 101 ஏரிகள், 101 குட்டைகள், 101 குகைகள் இருந்திதாகவும் காலப்போக்கில் அவை அழிந்துவிட்டதாகவும் செவிவழித் தகவல்கள் உள்ளன.
# அனுமந்தபுரம்

**அனுமந்தபுரம்** ( Hanumanthapuram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 45 கி.மீ. தொலைவிலும், மாநிலத் தலைநகரான சென்னையில் இருந்து 308 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# அனுமந்தபுரம்

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த கிராமத்தில் 1125 வீடுகளும், மக்கள் தொகையானது 5241 ஆக உள்ளது. இதில் பெண்கள் விகிதம் 48.3% என்றும், மொத்த எழுத்தறிவு விகிதம் 50.9% ஆகும், இதில் பெண்களின் எழுத்தறிவு விகிதமானது 20.8% என்று உள்ளது.
# அனுமந்தபுரம்

## ஊரில் உள்ள கோயில்கள்

- பலகை கரகம் கோயில்
# ஒசபுரம்

**ஒசபுரம்** அல்லது **ஹொசபுரம்** ( Hosapuram ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 45 கி.மீ. தொலைவிலும், மாநிலத் தலைநகரான சென்னையில் இருந்து 308 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# ஜாகிர் காருப்பள்ளி

**ஜாகிர் காருப்பள்ளி** ( Jagirkarupalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் கெலமங்கலத்தில் இருந்து 9 கிலோமீட்டர் தொலைவிலும், மாவட்டத் தலைநகரான கிருட்டிணகிரியில் இருந்து 54 கி.மீ. தொலைவிலும், மாநிலத் தலைநகரான சென்னையில் இருந்து 317 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# ஜாகிர் காருப்பள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த கிராமத்தில் 393 வீடுகளும், மக்கள் தொகையானது 1905 ஆக உள்ளது. இதில் பெண்கள் விகிதம் 47.3% என்றும், மொத்த எழுத்தறிவு விகிதம் 54.9% ஆகும், இதில் பெண்களின் எழுத்தறிவு விகிதமானது 21.8% என்று உள்ளது.
# ஜாகிர் காருப்பள்ளி

## ஊரில் உள்ள கோயில்கள்

- கெரிகை மாரம்மா கோயில்
# யூரிசைட்டு

**யூரிசைட்டு** *(Uricite)* என்பது C<sub>5</sub>H<sub>4</sub>N<sub>4</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமமாகும். யூரிக் அமிலத்தினுடைய கரிமக் கனிம வடிவமாக இது கருதப்படுகிறது. மென்மையான மஞ்சள் கலந்த வெண்மை நிற கனிமமான இது ஒற்றைச் சரிவு படிகத்திட்டத்தில் படிகமாகிறது.
# யூரிசைட்டு

## கண்டுபிடிப்பும் தோற்றமும்

1973 ஆம் ஆண்டு மேற்கு ஆத்திரேலியாவின் இயூக்லா பிரதேசத்தில் உள்ள டிங்கோ டோங்கா குகையில் காணப்பட்ட வௌவால் எச்சத்தில் முதன்முதலாக யூரிசைட்டு கண்டுபிடிக்கப்பட்டது. நீரிலி வடிவ யூரிக் அமிலம் இடம்பெற்றிருப்பதால் கனிமத்திற்கு இப்பெயரை சூட்டினார்கள். பைபாசுமாமைட்டு, புருசைட்டு, சிங்கெனைட்டு ஆகிய கனிமங்களுடன் சேர்ந்து டிங்கோ டோங்கா குகையில் இது காணப்பட்டது .
# மவுரா மெக்லாப்ளின்

**மவுரா மெக்லாப்ளின்** *(Maura McLaughlin)* இப்போது மேற்கு வர்ஜீனியா, மார்கன்டவுனில் உள்ள மேற்கு வர்ஜீனியா பல்கலைக்கழகத்தில் வானியற்பியல் துறையின் பேராசிரியராக உள்ளார். இவர் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்திலும் முனைவர் பட்டத்தைக் கலிபோர்னியா பல்கலைக்கழகத்திலும் பெற்றார். இவர் ஈர்ப்பு அலை ஆராய்ச்சியை மேம்படுத்துவதற்காகவும் துடிமீன்கள் தேட்ட கூட்டுறவு ஆய்வுக் கடப்பாட்டுக்காகவும் பெயர்பெற்றார்.
# மவுரா மெக்லாப்ளின்

## இளமையும் கல்வியும்

இவர் பென்சில்வேனியா, ஆர்லாந்தில் வளர்ந்தார். இவர் மேற்கு வர்ஜீனியா பல்கலைக்கழகத்தின் இயற்பியல் பேராசிரியராகவுள்ள தங்கன் உலோரிமரை மணந்தார், இவர்களுக்கு மூன்று குழந்தைகள் உண்டு. இரட்டைத் துடிமீன் அமைப்பைக் கண்டுபிடிப்பிலும் பல புதிய துடிமீன்களின் கண்டுபிடிப்பிலும் முதன்மையானவர் ஆவார்.
# பிரய்வால் சாத்திரி

**பிரய்வால் சாத்திரி** *(Prajval Shastri)* இந்திய வானியற்பியல் கழகத்தில் வானியற்பியலாளராகப் பணிபுரிகிறார், இவர் மீப்பொருண்மை இயக்கும் முனைவுறு பால்வெளிக்கரு நிகழ்வில் ஆய்வு செய்கிறார். இதற்கு இவர் கதிரியல் முதல் X-கதிர் வரை பல மின்காந்த அலைநீளங்களின் நோக்கீடுகளைப் பயன்படுத்துகிறார்.
# பிரய்வால் சாத்திரி

## இளமையும் கல்வியும்

சாத்திரி மங்களூரில் பிறந்து வளர்ந்தார். பள்ளிபடிப்பு முடித்ததும் மைசூர் பல்கலைக்கழகத்தைச் சேர்ந்த மங்களூர் புனித அகனேசு கல்லூரியில் இயர்பியல் சார்ந்த அறிவியல் புலங்களில் இளம் அறிவியல் பட்டம் பெற்றார். இவர் பிறகு இயற்பியல் மூதறிவியல் பட்டம் பெற மும்பை இந்தியத் தொழில்நுட்பக் கழகத்தில் சேர்ந்தார். இவர் முனைவர் பட்டத்தை டாட்டா அடிப்படை ஆராய்ச்சி நிறுவனத்தில் 1989 இல் முடித்தார். இவரது முனைவர் பட்ட ஆய்வுரை "முனைவுறு பால்வெளிக்கருவில் சார்பியல் ஒளிக்கற்றை (Relativistic Beaming in Active Galactic Nuclei)" என்பதாகும். இவரது வழிகாட்டி விஜய் கபாகி ஆவார்.
# பிரய்வால் சாத்திரி

## நடப்பு ஆராய்ச்சி

இவரது நடப்பு ஆராய்ச்சி சிறப்புப் புலமாக முனைவுறு பால்வெளிக்கரு (முபாக) நிகழ்வு அமைகிறது. இவரது ஆராய்ச்சிப் புலங்கள் பின்வருமாறு:
- முபாக உமிழ்வுக் கோட்டுப் பகுதிகள் (தொகுபுலக் கதிரியல் படப்பிடிப்பு, WiFeS, சைடிங் சுப்பிரிங்)
- முபாக வில் இருந்தான X-கதிர் உமிழ்வு (XMM-Newton, சுசாகு)
- கதிரியலாக அமைதியான முபாக ([[மீநீள அடிக்கோட்டு குறுக்கீட்டளவி, GMRT)
- முபாகவில் இருந்தான வளிம வெளியேற்றம் ( புற ஊதாக் கதிருக்கு அப்பாலான கதிர்நிரல் தேட்டக்கலம்)
- பிளசார் மாறுமை: WEBT கண்காணிப்புப் பரப்புரைகள் (வைணு பாப்பு, ஆன்லே தொலைநோக்கிகள்)
# பிரய்வால் சாத்திரி

## வெளியீடுகள்

இவரது சில ஆய்வுக் கட்டுரைகள் பின்வருமாறு:  
- OVI Asymmetry and an Accelerated Outflow in an Obscured Seyfert: FUSE and HST STIS Spectroscopy of Markarian 533(2006, Astrophys. J. 646, 76; astro-ph/0603842)
- When Less Is More: Are Radio Galaxies below the Fanaroff-Riley Break More Polarized on Parsec Scales?(2005, Astrophys. J. Lett, 632, L69; astro-ph/0509559)
- Jets in Seyfert galaxies (2003, in Active Galactic Nuclei: from Central Engine to Host Galaxy, eds.: Collin, Combes & Shlosman)
- Seyferts & their Radio Morphology (2001, Astron. Astrophys. Trans., 20, 281)
- Quasar X-ray Spectra Revisited (1993, Astrophys. J., 410, 29)
- A Relativistically Beamed X-ray Component in Quasars? (1991, Mon. Not. R. astr. Soc. 249, 640)
# பிரய்வால் சாத்திரி

## செய்திகளில்

- The Hindu - Loving each dot and smudge in the sky
# அம்மன் காசு

**அம்மன் காசு** என்பது புதுக்கோட்டை சமஸ்தானத்தின் தொண்டைமான் மன்னர்கள் வெளியிட்ட நாணயம் ஆகும். இந்த நாணயத்தின் ஒருபுறத்தில் தொண்டைமான்களின் வழிபாட்டு தெய்வமாகிய பிரகதாம்பாளின் உருவம் இருக்கும். ஆகையால்தான் அதற்கு**புதுக்கோட்டை அம்மன் காசு** என்ற பெயர் ஏற்பட்டது. இக்காசை **புதுக்கோட்டை அம்மன் சல்லி** என்றும் அழைப்பார்கள்.
# அம்மன் காசு

## மதிப்பீடு

பிரித்தானிய இந்தியாவின் ஒரு பைசாவுக்கு மூன்று அம்மன் காசுகள் சமம். இந்தக் காசை அவர்கள் பெற்ற உரிமையின் அடையாளமாக வெளியிட்டுக்கொண்டார்கள். அந்த நாட்டின் அதிபதி பிரகதாம்பாள் என்றும், அவளுடைய பிரதிநிதியாகத்தான் தொண்டைமான்கள் ஆண்டுவந்ததாக கூறிக்கொண்டனர்.
# ஐதரோசிங்கைட்டு

**ஐதரோசிங்கைட்டு** *(Hydrozincite)* என்பது Zn<sub>5</sub>(CO<sub>3</sub>)<sub>2</sub>(OH)<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். துத்தநாகப் பூ அல்லது மாரியோனைட்டு என்ற பெயராலும் இது அறியப்படுகிறது. வெண்மை நிற கார்பனேட்டு கனிமவகையான இக்கனிமம் படிகவடிவத்திற்கு மாறாக பெரும்படிவுகளாகக் காணப்படுகிறது.  
பன்னாட்டு கனிமவியல் சங்கம் ஐதரோசிங்கைட்டு கனிமத்தை Hznc என்ற குறியீட்டால் அடையாளப்படுத்துகிறது.  
துத்தநாக தாதுக்களின் ஆக்சிசனேற்றத் தயாரிப்பாக சுரங்கங்களின் மேலோடுகளில் இது இயற்கையில் தோன்றுகிறது. பெரும்பாலும் சிமித்சோனைட்டு, எமிமார்பைட்டு, வில்லெமைட்டு, செருசைட்டு, அரிச்சால்சைட், கால்சைட்டு, லிமோனைட்டு போன்ற கனிமங்களுடன் ஐதரோசிங்கைட்டு கலந்து காணப்படுகிறது.  
ஐதரோசிங்கைட்டு முதன்முதலாக 1853 ஆம் ஆண்டில் ஆத்திரியா நாட்டின் காரிந்தியா மாநிலத்தில் அமைந்துள்ள பேடு பிளீபெர்க் என்ற வர்த்தக நகரத்தில் கண்டுபிடிக்கப்பட்டு விவரிக்கப்பட்டது. இதன் வேதியியல் உள்ளடக்கத்தை மையமாகக் கொண்டு இதற்கு ஐதரோசிங்கைட்டு எனப் பெயரிடப்பட்டது.
# சைக்ளோட்டின்

**சைக்ளோட்டின்** *(Cyclotene )* என்பது C<sub>6</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மேபிள் லாக்டோன் என்ற பெயராலும் இது அறியப்படுகிறது. பனை அல்லது காரமல் என்ற உணவுச்சர்க்கரையின் சுவையைப் பெற்றிருப்பதால் இதை சுவைக்காவும் நறுமணத்திற்காகவும் பயன்படுத்துகிறார்கள்.
# தொரப்பள்ளி அரசு உயர்நிலைப்பள்ளி

**தொரப்பள்ளி உயர்நிலைப்பள்ளி** என்பது தமிழ்நாட்டின் கிருஷ்ணகிரி மாவட்டம், ஒசூர் ஒன்றியம், தொரப்பள்ளி கிராமத்தில் உள்ள ஒரு உயர்நிலைப் பள்ளி ஆகும். இப்பள்ளி 2005 ஆம் ஆண்டு தொடக்கப்பள்ளியாக துவக்கப்பட்டது. 2010இல் இது நடுநிலைப்பள்ளியாகவும், 2011இல் உயர்நிலைப் பள்ளியாகவும் தரம் உயர்த்தப்பட்டு செயல்பட்டு வருகிறது. இப்பள்ளியில், பேரண்டப்பள்ளி, கொல்லப்பள்ளி, நாயனகொண்டப்பள்ளி, அக்ரஹாரம், ராஜபுரம், தொரப்பள்ளி போன்ற கிராமங்களைச் சேர்ந்த 250க்கும் மேற்பட்ட மாணவ, மாணவிகள் பயின்று வருகின்றனர். இந்தப் பள்ளியில் ஸ்மார்ட் வகுப்பறைகள், நவீன கணினி அறை, சுத்திகரிக்கப்பட்ட குடிநீர் இயந்திரம் ஆகியவை அமைக்கப்பட்டுள்ளன.
# ஜெக்கேரி

**ஜெக்கேரி** ( Jakkeri ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் கெலமங்கலத்துக்கு அருகில், மாவட்டத் தலைநகரான கிருட்டிணகிரியில் இருந்து 44 கி.மீ. தொலைவிலும், மாநிலத் தலைநகரான சென்னையில் இருந்து 307 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# ஜெக்கேரி

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த கிராமத்தில் 914 வீடுகளும், மக்கள் தொகையானது 3957 ஆக உள்ளது. இதில் பெண்கள் விகிதம் 49.7% என்றும், மொத்த எழுத்தறிவு விகிதம் 59.3% ஆகும், இதில் பெண்களின் எழுத்தறிவு விகிதமானது 25.5% என்று உள்ளது.
# ஜவளகிரி

**ஜவளகிரி** ( Jakkeri ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் தளியில் இருந்து 9 கிலோமீட்டர் தொலைவிலும், மாவட்டத் தலைநகரான கிருட்டிணகிரியில் இருந்து 73 கி.மீ. தொலைவிலும், மாநிலத் தலைநகரான சென்னையில் இருந்து 338 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# கக்கதாசம் அக்ரகாரம்

**கக்கதாசம் அக்ரகாரம்** ( Kakkadasam Agraharam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் தளிக்கு 2 கிலோமீட்டர் தொலைவில், மாவட்டத் தலைநகரான கிருட்டிணகிரியில் இருந்து 63 கி.மீ. தொலைவிலும், மாநிலத் தலைநகரான சென்னையில் இருந்து 327 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தொடர்வண்டி நிலையம் ஆகும்.
# கக்கதாசம் அக்ரகாரம்

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த கிராமத்தில் 881 வீடுகளும், மக்கள் தொகையானது 3748 ஆக உள்ளது. இதில் பெண்கள் விகிதம் 48.2% என்றும், மொத்த எழுத்தறிவு விகிதம் 62.8% ஆகும், இதில் பெண்களின் எழுத்தறிவு விகிதமானது 26.0% என்று உள்ளது.
# ஆக்சிகுளோரினேற்றம்

**ஆக்சிகுளோரினேற்றம்** *(Oxychlorination)* என்பது C-Cl பிணைப்புகளை உருவாக்குவதற்கான ஒரு கரிம வேதியியல் செயல்முறையாகும். நேரடியாக குளோரினைப் பயன்படுத்தப்படுவதற்கு பதிலாக ஆக்சிகுளோரினேற்ற வினையில் ஐதரசன் குளோரைடுடன் ஆக்சிசன் இணைத்து பயன்படுத்துகிறது . ஐதரசன் குளோரைடும் குளோரின் வாயுவைக் காட்டிலும் விலை குறைவாக இருப்பதால் இந்த செயல்முறை தொழிற்சாலைகளால் மிகவும் விரும்பப்படுகிறது .
# ஆக்சிகுளோரினேற்றம்

## வினைவழிமுறை

இந்த வினை பொதுவாக தாமிர(II) குளோரைடு (CuCl2) வினையூக்கியால் ஆரம்பிக்கப்படுகிறது, 1,2-டைகுளோரோயீத்தேன் உற்பத்தியில் மிகப் பொதுவான ஊக்கியாகக் கருதப்படுகிறது. சில நிகழ்வுகளில் KCl, LaCl3 அல்லது AlCl3 இணைவினையூக்கி முன்னிலையில் CuCl2 சிலிக்காவின் ஆதரவோடு செயல்படுகிறது. நுரைக்கல் அல்லது ஈரணுப்பாசி மண், அலுமினா உள்ளிட்டவையும் சிலிக்காவுக்கு மாற்றாக இவ்வினையில் பயன்படுத்தப்படுகின்றன. 238 கிலோ யூல் அளவுள்ள உயர் ஆற்றலை வெளிவிடும் வினை என்பதால் வினையூக்கியை வெப்பச்சீரழிவிலிருந்து காக்க வினையின் வெப்பம் கண்காணிக்கப்படுகிறது. வினைக்கான சமன்பாடு கீழே தரப்பட்டுள்ளது.  
:CH<sub>2</sub>=CH<sub>2</sub> + 2 CuCl<sub>2</sub> → 2 CuCl + ClH<sub>2</sub>C-CH<sub>2</sub>Cl  
குப்ரசு குளோரைடுடன் ஆக்சிசனும் பின்னர் ஐதரசன் குளோரைடும் சேர்க்கப்பட்டு அடுத்தடுத்த வினைகள் மூலம் தாமிர(II) குளோரைடு மறு உருவாக்கம் செய்யப்படுகிறது.  
::½ O<sub>2</sub> + 2 CuCl → CuOCuCl<sub>2</sub>
:2 HCl + CuOCuCl<sub>2</sub> → 2 CuCl<sub>2</sub> + H<sub>2</sub>O
# ஆக்சிகுளோரினேற்றம்

## பயன்கள்

எத்திலீன் இவ்வினையின் மிகப்பொதுவான அடிமூலக்கூறாகக் கருதப்படுகிறது.  
:CH<sub>2</sub>=CH<sub>2</sub> + 2 HCl + ½ O<sub>2</sub> → ClCH<sub>2</sub>CH<sub>2</sub>Cl + H<sub>2</sub>O  
1,2-டைகுளோரோயீத்தேன் உருவாக்கத்தில் ஆக்சிகுளோரினேற்ற வினைக்கு சிறப்பான முக்கியத்துவம் அளிக்கப்படுகிறது. இது பின்னர் வினைல் குளோரைடாக மாற்றப்படுகிறது. பின்வரும் வினையில் இதைக் காணலாம். இவ்வினையில் 1,2-டைகுளோரோயீத்தேன் பிளக்கப்படுகிறது.  
:ClCH<sub>2</sub>CH<sub>2</sub>Cl → CH<sub>2</sub>=CHCl + HCl
:2 HCl + CH<sub>2</sub>=CH<sub>2</sub> + ½ O<sub>2</sub> → ClCH<sub>2</sub>CH<sub>2</sub>Cl + H<sub>2</sub>O  
இப்பிளப்பு வினையில் கிடைக்கும் HCl ஆக்சிகுளோரினேற்றத்தால் மறுசுழற்சி செய்யப்படுகிறது. உண்மையில் இவ்வினைக்கான ஐதரசன் குளோரைடு தன்னிச்சையாகவே வழங்கப்படுவதால் நேரடி குளோரின் சேர்க்கையைக் காட்டிலும் தொழிற்சாலைகளில் ஐதரசன் குளோரைடு பயன்படுத்துவதை விரும்புகின்றன.
# செரினா விட்டி

**செரினா விட்டி** *(Serena Viti)* இலண்டன் பல்கலைக்கழகக் கல்லூரி பேராசிரியரும் வானியற்பியல் துறைத் தலைவரும் ஆவார். இவர் இயற்பியல், வானியல் துறையின் விண்மீன்கள், விண்மீன் உருவாக்கம், பால்வெளிப் படிமலர்ச்சி ஆராய்ச்சிக் குழுவில் பங்கேற்கிறார்.
# செரினா விட்டி

## கல்வி

இவர் இலண்டன் அரசி மேரி பல்கலைக்கழகத்திலும் வெசுட்டுபீல்டு கல்லூரியிலும் படித்து 1994 இல் இளம் அறிவியல் பட்டத்தை வானியற்பியலில் பெற்றார். இவர் தன்முனைவர் பட்டத்தை இலண்டன் பல்கலைக்கழக்க் கல்லுரியில் 1997 இல் பெற்றார் இவரது முனைவர் பட்ட ஆய்வு குளிர்ந்த விண்மீன்கள், சூரியக் கரும்புள்ளிகளின் அகச்சிவப்புக் கதிர்நிரல் ஆய்வாகும்.. முனைவர் பட்டம் பெற்றதும் இவர் இலாசு ஏஞ்சலீசு கலிபோர்னியா பல்க்லைக்கழகத்தில் விண்மீன் உருவாக்கம், வான்வேதியியல் புலத்தில் முதுமுனைவர் ஆய்வில் சேர்ந்தார். பின்னர் 22003 அக்தோபரில் குறிப்பிட்ட காலம் உரோமில் உள்ள இத்தாலி, தேசிய ஆராய்ச்சி மன்ற விரிவுரைத் தகைமையின்கீழ் எர்ழ்செல் அறிவியலாளராக இருந்தார். இவர் 2003 அக்தோபரில் இலாசு ஏஞ்சலீசு கலிபோர்னியா பல்கலைக்கழகத்துக்குத் திரும்பிவந்து அறிவியல் தொழில்நுட்ப ஏந்தமைப்பில் உயர்நிலை ஆய்வுநல்கை ஔறுப்பினர் ஆனார். இங்கு 2004 இல் வானியற்பியல் விரிவுரையாளர் ஆனார். இவர் 2007 உயர்விரிவுரையாளராகவும் 2012 இல் வனியற்பியல் பேராசிரியராகவும் ஆனார். இவர் 2016 இல் இலசு ஏஞ்சலீசு கலிபோர்னியா பல்கலைக்கழக வானியற்பியல் துறைத்தலைவர் ஆனார்.
# செரினா விட்டி

## ஆராய்ச்சியும் வாழ்க்கைப்பணியும்

இவர் மூலக்கூற்று வானியற்பியல் இதழின் பதிப்பாசிரியராக இருந்தார். இவர் ஐரோப்பிய வானியல் கழகத்தின் நடப்புச் செயலாளர் ஆவார். இவர் 2002 முதல் 2005 வரை அரசு வானியல் கழகத்தின் மன்ற உறுப்பினர் ஆவார். இவர் இக்கழகத்தின் வானியல் சார்ந்த பல அறிவியல் தொழில்நுட்ப அறிவுரைப் பலகங்களிலும் குழுக்களிலும் பணியாற்றுகிறார். இவரது முதன்மை ஆய்வுப்புலம் வான் வேதியியலும் விண்வெளி மூலக்கூறுகளும் பற்றியதாகும். இவர் பன்னாட்டு வானியல் ஒன்றியத்திலும் அரசு வானியல் கழகத்திலும் ஐரோப்பிய வானியல் கழகத்திலும் உறுப்பினர் ஆவார். இவர் வானியற்பியல் சார் வேதியியல் கழகத்தின் சார்பில் 2004 இல் வான்வேதியியலில் கண்காட்சி ஒன்றை அரசு கழகக் கோடைக் கண்காட்சியாக நடத்தினார். இவர் நோக்கீட்டு மூலக்கூற்று வானியல் நூலின் இணையாசிரியரும் ஆவார்.
# செரினா விட்டி

## தகைமைகளும் விருதுகளும்

இவர் 2006 இல் அரசு வானியல் கழகத்தின் வானியலுக்கான பவுலர் விருதைப் பெற்றார் இவர் 2015 இல் ஆத்திரேலிய வானியல் வான்காணகத்தின் தகவுறு வருகைதரு ஆய்வுநல்கையைப் பெற்றார்.
# சாரா தட்டில்

**சாரா தட்டில்** *(Sarah Tuttle)* வாழ்சிங்டன் பல்கலைக்கழக வானியற்பியல் பேராசிரிரும் அறிவியல் பரப்புரையாலரும் ஆவார். இவர் அண்மைப் பால்வெளிகளைக் கண்டுபிடிக்கும் செய்முறைக் கருவிகளை வடிவமைக்கிறார். ஐவர் மெக்டொனால்டு வான்காணக ஆபி-எபர்லி தொலைநோக்கிக்கும் வைரசு (VIRUS) எனும் கருப்பு ஆற்றல் ஆய்வுத் திட்டத்துக்கும் கருவி அறிவியலாளராகப் பணிபுரிகிறார்.
# சாரா தட்டில்

## இளமையும் கல்வியும்

தட்டில் கலிபோர்னியாவில் உள்ள சாந்தா குரூசில் பிறந்து வளர்ந்தார். இவர் சாந்தா குரூசில் உள்ள கலிபோர்னியா பல்கலைக்கழகத்தில் இயற்பியலில் 2001 இல் இளவல் பட்டம் பெற்றார். பட்டம் பெற்றதும் ஆடு விழ்சன் நிறுவனத்தில் ஆராய்ச்சி அறிவியலாளராகச் சேர்ந்தார். இவர் முதல் திரையச்சிட்ட பலபடிம ஒளியுமிழ் இருமுனைய உருவாக்க்க் குழுவில் இருந்துள்ளார். ஐவர் கொலம்பியா பல்கலைக்கழகத்தில் சேர்ந்து முதுவர் பட்டமும் முனைவர் பட்டமும் பெற்றார். இவர் டேவிட் சிமினோவிச்சுடன் இணைந்து பயர்பால் (FIREBall) எனப்பட்ட மங்கலான பால்வெளியிடை ஊடகச் செம்பெயர்ச்சி உமிழ்வு ஊதற்கலத்தில் பணிபுரிந்தார். பயர்பால் என்பது ஊதற்கல தொலைநோக்கி ஆகும். இது புற ஊதா- கட்புல கதிர்நிரலியுடன் இணைந்த தொலைநோக்கியாகும்.
# சாரா தட்டில்

## ஆராய்ச்சியும் வாழ்க்கைப்பணியும்

இவர் ஆபி-எபெர்லி தொலைநோக்கியின் வைரசு காணி உருவாக்கத்துக்குத் தலைமையேற்று வழிநடத்தினார். இவர் 2016 இல் வாழ்சிங்டன் பல்கலைக்கழகத்தில் உதவிப் பேராசிரியராகச் சேர்ந்தார். இவர் இப்போது அப்பாச்சி பாயின்ட் வான்காண்க கதிர்நிரலியல் திட்டத்துக்குத் தலைமையேற்று வழிநடத்துகிறார்.
# காமநாயக்கன் பாளையம் அர்த்தநாரீசுவரர் கோவில்

**காமநாயக்கன் பாளையம் அர்த்தநாரீசுவரர் கோவில்** என்பது தமிழ்நாட்டில், திருப்பூர் மாவட்டத்தில், பல்லடம் வட்டத்தில், காமநாயக்கன்பாளையம் சிறுநகரில் அமைந்துள்ள மிகவும் பிரசித்தி பெற்ற ஓர் சிவன் கோவில் ஆகும். இக்கோவில் இருக்கும் இடமெல்லாம் சகல செல்வங்கள் இருக்கும் என்பது புராண வரலாறு கூறுகிறது.
# காமநாயக்கன் பாளையம் அர்த்தநாரீசுவரர் கோவில்

## வரலாறு

இக்கோவிலின் புராணம் தமிழ்நாட்டில் நாயக்கர்கள் ஆட்சியில் கட்டப்பட்ட பழமையான கோவிலாகும். பொதுவாக திருச்செங்கோடு அர்த்தநாரீசுவரர் கோவிலில் மட்டுமே அக்காலம் தொட்டு சென்று வந்தனர். இது நீண்ட தூர மக்களுக்கு பெரும் சிரமமாக இருப்பதாக பக்தர் ஒருவர் திருச்செங்கோடு அர்த்தநாரீஸ்வரர் ஆலையத்தில் இறைவனிடம் முறையிட்டு உள்ளார். பின் பக்தரின் கனவில் தோன்றிய இறைவன் காமநாயக்கன்பாளையத்தில் தாம் சுயமாக எழுவேன் என்று கூறி மறைந்ததும் அதன்பின் அதே இடத்தில் சுயம்புவாக உருவானார். இன்று வரை இருபத்து ஐந்து ஊர்களுக்கு இணைந்த கோவிலாக இந்த காமநாயக்கன் பாளையம் அர்த்தநாரீஸ்வரர் பக்தர்களுக்கு அருள்பாலித்து வருகிறார்.  
- இக்கோவில் சுமார் 500 ஆண்டுகளுக்கு முன்பே **செங்கோட்டையன் கோயில்** என்ற பெயரில் அழைக்கப்பட்டு வந்தது. முன்னர் சாதாரண அளவில் கட்டப்பட்டும், பிறகு ஊர் பொதுமக்கள் பாராமரிப்பில் விடப்பட்டதாகவும் வரலாறு கூறுகிறது. பின்பு இக்கோவில் கால வளர்ச்சிக்கு ஏற்ப கட்டப்பட்டது. இக்கோயில் பொ.ஊ. 16 ஆம் நூற்றாண்டில் கட்டப்பட்டதாக கூறப்படுகிறது.கோவிலில் தல விருட்சமாக **வில்வ மரம்** விளங்குகிறது.
- பெரும்பாலும் நாயக்கர்களின் கட்டிடக்கலைக்கு எடுத்துக்காட்டாக திகழ்கிறது.
- தோடை குலத்தாரின் குல தெய்வமாக இத்தலம் கருதப்படுகிறது.
- மாசி சிவராத்திரி அன்று பன்னெடுங்காலமாக காடை குலத்தினரால் அன்னதானம் வழங்கப்பட்டு வருகிறது.
- மேலும் இக்கோவிலில் குழந்தை இல்லாதவர் வழிபட்டால் மூன்று முதல் ஐந்து ஆண்டுகளுக்குள் புத்திரபாக்கியம் கிடைப்பதாக ஐதீகம்.
- கண்நோய் குணமடையும் ஒரு ஸ்தலம்
# காமநாயக்கன் பாளையம் அர்த்தநாரீசுவரர் கோவில்

## கால பூஜைகள்

இந்த காமநாயக்கன்பாளையம் அர்த்தநாரீஸ்வரர் கோவிலில் **கால பைரவர்** **பெரியநாயகி** சன்னதியும் அமைந்துள்ளது. இங்கு பூஜைகள் மிக ஏராளமாக நடப்படுகிறது.வருடத்திற்கு ஒருமுறை ஆடிப்பெருக்கு நாளில் கோவில் நிர்வாகம் சார்பில் **பழநி பாதையாத்திரை** அழைத்துச் செல்லப்படுகிறது.
- மேலும் ஆண்டிற்கு ஒருமுறை **குத்து விளக்கு பூஜை** நடைபெறுகிறது.
- இங்கு பிரதோஷ வழிபாடு மிக முக்கியமான ஒன்றாகும். குறிப்பாக **சோமவாரப் பிரதோஷம்**,**சனிப் பிரதோஷம்** வெகு விமரிசையாக கொண்டாடப்படுகிறது.
- அஷ்டமி காலங்களில் **காலபைரவர், நவகிரகங்கள், பெரியநாயகி** சன்னதிகளுக்கும் சிறப்பு பூஜை நடத்தப்படுகிறது.
- கோவிலானது வாரத்தில் அனைத்து நாட்களும் காலை மற்றும் மாலை என இருநேரங்களும் நடை திறக்கப்பட்டு கால பூஜைகள் நடைபெறும்.
# காமநாயக்கன் பாளையம் அர்த்தநாரீசுவரர் கோவில்

## சிறப்பு

**ஆண் பாதி பெண் பாதி** கொண்ட இந்த திருத்தலத்தை தமிழ்நாட்டில் எங்குமே இக்கோவிலைக் காண்பது மிக அரிதான ஒன்றாகும்.இக்கோவில் தமிழ் நாட்டில் மூன்று இடங்களில் மட்டுமே உள்ளது. அவை
- திருச்செங்கோடு
- காமநாயக்கன்பாளையம்
- தஞ்சாவூர்
ஆகும். இதில் **திருச்செங்கோடு அர்த்தநாரீஸ்வரர்** ஆலயம் பொதுவாக சிறப்பு வாய்ந்ததாக கருதப்படுகிறது.
இந்த கோவில் காமநாயக்கன்பாளையம் பகுதியில் அமைந்துள்ளதால் மிகவும் சிறப்பானதாக இவ்வூர் மக்கள் போற்றுகின்றனர்.இக்கோவிலுக்கு வரும் பக்தர்களின் எண்ணிக்கை மிகவும் அதிகம்.
# காமநாயக்கன் பாளையம் அர்த்தநாரீசுவரர் கோவில்

## அமைவிடம்

தமிழ்நாட்டில் திருப்பூர் மாவட்டம் பல்லடம் வட்டம் காமநாயக்கன்பாளையம் நகரில் அமைந்துள்ளது. பல்லடம் பேருந்து நிலையத்தில் இருந்து 10 நிமிடங்களுக்கு ஒரு பேருந்து இயக்கப்படுகிறது. இப்பேருந்து திருப்பூர் பழைய பேருந்து நிலையத்தில் இருந்து புறப்படுகிறது. இப்பேருந்து திருப்பூர்-பொள்ளாச்சி வழிதடத்தில் இயக்கப்படுகிறது. திருப்பூர்-பொள்ளாச்சி வழி பல்லடம்-காமநாயக்கன்பாளையம்-நெகமம் வழித்தடம் ஆகும். சேலம்,ஈரோடு பகுதிகளில் இருந்தும் பொள்ளாச்சி பேருந்து இயக்கப்படுகிறது. கோவையில் காந்திபுரம் மத்திய பேருந்து நிலையத்தில் இருந்து மாலை 5.30 மணிக்கு காமநாயக்கன்பாளையம் நகரத்திற்கு பேருந்து இயக்கப்படுகிறது.
# மெத்தில் புளோரோ அசிட்டேட்டு

**மெத்தில் புளோரோ அசிட்டேட்டு** *(Methyl fluoroacetate)* என்பது C<sub>3</sub>H<sub>5</sub>FO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். புளோரோ அசிட்டிக் அமிலத்தினுடைய மிகவும் நச்சு மிக்க மெத்தில் எசுத்தராக மெத்தில் புளோரோ அசிட்டேட்டு கருதப்படுகிறது. அறை வெப்பநிலையில் நிறமற்று மணமற்று இச்சேர்மம் காணப்படுகிறது. உயர் நச்சு காரணமாக இச்சேர்மத்தை ஒரு போர் ஆயுதமாகப் பயன்படுத்துவதற்கான ஆய்வுகள் மேற்கொள்ளப்பட்டு வருகின்றன.
# மெத்தில் புளோரோ அசிட்டேட்டு

## தயாரிப்பு

மெத்தில் அயோடோ அசிட்டேட்டுடன் வெள்ளிபுளோரைடைச் சேர்த்து வினைபுரியச் செய்து 1896 ஆம் ஆண்டு முதன்முதலில் மெத்தில் புளோரோ அசிட்டேட்டு தயாரிக்கப்பட்டது. மெத்தில் குளோரோ அசிட்டேட்டுடன் பொட்டாசியம் புளோரைடைச் சேர்த்து வினைபுரியச் செய்தும் இதைத் தயாரிக்க இயலும். இந்நச்சுக்கு ஆட்பட்டவர்களிடம் கடுமையான வலிப்புகள் தோன்றுகின்றன. சுவாசக் குறைபாடு காரணமாக மரணம் கூட சம்பவிக்கலாம்.
# கோபால்ட் பாசுப்பேட்டு

**கோபால்ட் பாசுப்பேட்டு** *(Cobalt phosphate)* என்பது Co<sub>3</sub>(PO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கோபால்ட் ஊதா என்ற வர்த்தகமுறை பெயரால் இந்த கனிம வேதியியல் நிறமி அறியப்படுகிறது . இதன் மெல்லிய படலங்கள் நீர் ஆக்சிசனேற்ற வினையூக்கிகளாகச் செயல்படுகின்றன .  
:
# கோபால்ட் பாசுப்பேட்டு

## தயாரிப்பும் அமைப்பும்

கோபால்ட்(II) மற்றும் பாசுப்பேட்டு உப்புகளின் நீரிய கரைசல்களை சேர்த்து வினைபுரியச் செய்தால் திண்ம நிலை நான்குநீரேற்று CoPO4(H2O)4 வீழ்படிவாகிறது. மேலும் இதை சூடுபடுத்தினால் ஒரு நீரிலியாக மாற்றமடைகிறது. நீரற்ற CoPO4 சேர்மத்தில் Co2+ மையங்களை இணைத்துள்ள தனித்தியங்கும் பாசுப்பேட்டு (PO3−4) எதிர்மின் அயனிகள் உள்ளதாக எக்சுகதிர் படிகவியல் ஆய்வுகள் தெரிவிக்கின்றன. ஆறு ஒருங்கிணைவுகள் கொண்ட எண்முகம் மற்றும் ஐந்து ஒருங்கிணைவு தளங்கள் இரண்டையும் கோபால்ட்டு அயனிகள் 1:2 என்ற விகிதத்தில் ஆக்ரமிக்கின்றன  
.
# கலுகொண்டபள்ளி

**கலுகொண்டபள்ளி ** ( Kalugondapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும்.
# கரண்டபள்ளி

**கரண்டபள்ளி** ( Karandapalli) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊர் தளிக்கு 12 கிலோமீட்டர் தொலைவில், மாவட்டத் தலைநகரான கிருட்டிணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 332 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது.
# கரண்டபள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி, இந்த கிராமத்தில் 863 வீடுகளும், மக்கள் தொகையானது 3678 ஆக உள்ளது. இதில் பெண்கள் விகிதம் 47.4% என்றும், மொத்த எழுத்தறிவு விகிதம் 9.1% ஆகும், இதில் பெண்களின் எழுத்தறிவு விகிதமானது 18.0%. என்று உள்ளது.
# சோடியம் பெர்யிரேனேட்டு

**சோடியம் பெர்யிரேனேட்டு** *(Sodium perrhenate)* என்பது NaReO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சோடியம் இரேனேட்டு(VII) என்ற பெயராலும் இச்சேர்மம் அறியப்படுகிறது. வெண்மை நிறத்தில் படிகத்திண்மமாகக் காணப்படும் இது நீரில் கரைகிறது. இரேனியம் சேர்மங்கள் பலவற்றைத் தயாரிக்க இதுவொரு முன்னோடிச் சேர்மமாகப் பயன்படுகிறது. சோடியம் பெர்குளோரேட்டு, சோடியம் பெர்மாங்கனேட்டு போன்ற சேர்மங்களின் கட்டமைப்பை ஒத்ததாக சோடியம் பெர்யிரேனேட்டின் கட்டமைப்பும் உள்ளது.
# சோடியம் பெர்யிரேனேட்டு

## தயாரிப்பு

இரேனியம்(VII) ஆக்சைடுடன் ஒரு காரம் சேர்த்து அல்லது பொட்டாசியம் உப்பிலிருந்து அயனிப் பரிமாற்றம் செய்து சூடுபடுத்துவதால் சோடியம் பெர்யிரேனேட்டு தயாரிக்கப்படுகிறது.
# சோடியம் பெர்யிரேனேட்டு

## வினைகள்

எத்தனாலில் உள்ள சோடியத்துடன் இது வினைபுரிந்து நோனா ஐதரிடோயிரேனேட்டு சேர்மத்தை உருவாக்குகிறது . இதேபோல பாலிசல்பைடு கரைசல்களுடன் சேர்ந்து வினைபுரிந்து டெட்ராதயோயிரேனேட்டைக் கொடுக்கிறது .
# வெள்ளி பெர்யிரேனேட்டு

**வெள்ளி பெர்யிரேனேட்டு** *(Silver perrhenate)* என்பது AgReO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். செயீலைட்டு (CaWO4) என்ற கனிமத்தின் கட்டமைப்புடன் ஒத்த கட்டமைப்பை கொண்டதாக இச்சேர்மம் கருதப்படுகிறது. வெள்ளி பெர்யிரேனேட்டு மும்மெத்தில்சிலில் குளோரைடுடன் வினைபுரிந்து சிலில் எசுத்தரைக் கொடுக்கிறது.
# பேட்ட

***பேட்ட*** (*Petta*) என்பது ரஜினிகாந்தின் 165 ஆவது திரைப்படமாகும். இத்திரைப்படத்தை கார்த்திக் சுப்புராஜ் எழுதி, இயக்கி சன் பிக்சர்ஸ் நிறுவனம் தயாரித்தது. இத்திரைப்படத்திற்கு அனிருத் ரவிச்சந்திரன் இசையமைத்துள்ளார். ரஜினிகாந்த், விஜய் சேதுபதி, பாபி சிம்ஹா, சிம்ரன், திரிஷா, சசிக்குமார், நவாசுதீன் சித்திக் ஆகியோர் முக்கியக் கதாப்பாத்திரத்தில் நடித்துள்ளனர்.
# பேட்ட

## நடிகர்கள்

- ரஜினிகாந்த் - காளி/பேட்ட வேலன்
- விஜய் சேதுபதி - ஜித்து
- சிம்ரன்
- மாளவிகா மோகனன்
- திரிசா - சரோ
- நவாசுதீன் சித்திக் - சிங்கார் சிங்க்
- பாபி சிம்ஹா - மைக்கல்
- சிவாஜி குருவாயூர்
- சனத் ரெட்டி
- சசிக்குமார் - மாலிக்
- சபீர் கல்லரக்கல்
# பேட்ட

## தயாரிப்பு

பெப்ரவரி, 2018 இல் ரஜினிகாந்தின் 165 ஆவது திரைப்படத்தை, இயக்குநர் கார்த்திக் சுப்புராஜ் இயக்கவிருக்கும் படத்தினை சன் படங்கள் தயாரிப்பு நிறுவனம் சார்பாக கலாநிதி மாறன் தயாரிக்க இருப்பதாக அதிகாரப்பூர்வமாக தகவல் வெளியானது. திரு ஒளிப்பதிவாளராக தேர்வானார். விவேக் அர்சன் படத்தொகுப்பாளராகவும் நியமிக்கப்பட்டார். சூன், 2018 இல் இத்திரைப்படத்தின் படப்பிடிப்பு டார்ஜீலிங்கில் துவங்கியது. இதன் தலைப்பு பேட்ட என்பது அதிகாரப்பூர்வமாக செப்டம்பர் 7, 2018 இல் வெளியானது.
# பேட்ட

## வெளியீடு

இந்தத் திரைப்படம் சனவரி 10, 2019 அன்று தைப்பொங்கல் முன்னிட்டு வெளியிட திட்டமிட்டனர். இப்படத்தின் முன்னோட்டக் காட்சிகள் திசம்பர் 12, 2018 அன்று வெளியானது. இத்திரைப்படமானது சனவரி 10, 2019 அன்று வெளியானது.
# பேட்ட

## ஒலி வரி

இத்திரைப்படத்தின் பாடல்கள் மற்றும் பின்னணி இசையமைத்தவர் அனிருத் ரவிச்சந்திரன் ஆவார்.
# ஆன்னி பார்பாரா அண்டர்கில்

## இளமை

இவர் கனடா, பிரித்தானியக் கொலம்பியாவைச் சேர்ந்த வாங்கூவரில் வளர்ந்தார். இவர் முதுவர் பட்டம் பெற்றதும் கனடியப் பல்கலைக்கழக மகளிர் கூட்டமைப்பில் இருந்து கணிசமான அளவு உதவிநல்கை பெற்றர். இதனால் இவர் டொரன்டோ பல்கலைக்கழகத்தில் சேர முடிந்தது. என்றாலும் அப்போதைய வானியற்பியல் நிகழ்ச்சி மிகவும் தரமின்றி இருந்தமையால் ஓராண்டுக்குள்ளாகவே தங்கிவிட்டார். இவரது ஆய்வுத் தலைப்பு பல்லடுக்கு உடுக்கண வளிமண்டலங்கள் ஆகும். இவரது கணிதவியல் படிமம் இந்நிகழ்வு சார்ந்த முதல் படிமம் ஆகும்.
# ஆன்னி பார்பாரா அண்டர்கில்

## வாழ்க்கைப்பணி

இவர் 1948 முதல் 1949 வரை தேசிய அறிவியல், பொறியியல், மருத்துவக் கல்விக்கழகத்தின் முதுமுனவர் ஆய்வுநல்கையை கோப்பனேகன் வான்காணகத்தில் ஆய்வு மேற்கொள்ளப் பெற்றார். இவர் 1949 இல் விக்டோரியாவில் உள்ள டொமினியன் வனியற்பியல் நோக்கீட்டகத்தில் ஆராய்ச்சி அறிவியலாளர் பதவியை ஏற்று 1962 வரை அங்கு பணிபுரிந்தார்ரிதேவேளையில் இவர் ஆர்வார்டு, பிரின்சுடன் பல்கலைக்கழகங்க்ளிலும் வருகைதரு பேராசிரிர்ராகவும் பணிபுரிந்தார். இவர் பிரின்சுடனில் அங்கிருந்த கணிப்பு ஏந்துகளை உடுக்கண வளிமண்டலங்களின் படிம உருவாக்க மென்பொருளாக்கத்துக்குப் பயன்படுத்தியுள்ளார். இவர் டொமினிய்ன் வான்காணகத்தில் தம் ஆண்பால் முனைவர் பட்ட ஆய்வாளரிடம் இருந்து பாலினப் பாகுபாட்டுக்கு ஆளாகியுள்ளார்.ஆங்கு இவரது பொறுப்புகளைக் குறைத்து தகுதிகுறைந்த ஆண் ஆய்வாளர்களுக்குப் பொறுப்புகள் வழங்கப்பட்டுள்ளன.  
எதிர்பாராவகையில் 1962 இல் இவருக்கு உட்ரெச்ட் பல்கலைக்கழகத்தில் இருந்து வானியற்பியலில் முழு பேராசிரியர் பதவி வழங்கபட்டுள்ளது. இவர் கனடாவை விட்டகல விரும்பாமையால் தன் சம ஆய்வாளர்களின் போக்க்றிந்தும் அப்போது அப்பதவியை ஏற்பது அரிதாக விளங்கியுள்ளது. இவர் உட்ரெச்ட் பல்கலைக்கழகத்தில் பட்டமேற்படிப்பு மாணவருக்குப் பாடம் எடுத்ததோடு, *முதனிலை வகை விண்மீன்கள் (The Early Type Stars)* எனும் நூலையும் வெளியிட்டுள்ளார். இவர் 1970 இல் நாசாவின் கோடார்டு விண்வெளிப் பறப்பு மையத்தில் பணியில் சேர்ந்து அங்கு 15 ஆண்டுகள் தான் ஓய்வு பெறும் வரை பணிபுரிந்துள்ளார்.
# யூனா கோல்மய்யர்

**யூனா கோல்மய்யர்** *(Juna Kollmeier)* ஓர் அமெரிக்க வானியற்பியலாளர் ஆவார். இவர் இப்போது கார்னிகி அறிவியல் நிறுவனத்தில் பணிபுரிகிறார். இவர் 2020 இல் தொடங்கவுள்ள சுலோவான் இலக்கவியல் வானளக்கையின் ஐந்தாம் கட்ட இயக்குநராக உள்ளார்.
# யூனா கோல்மய்யர்

## இளமையும் கல்வியும்

ஒரு கோடைப் பட்டறை வகுப்பில் விண்மீகளின் வகைபாடு பற்றிய உரையை கேட்பதற்கு முன் இவர் சட்டவியல் படித்து வழக்கறிஞராக விருப்பம் கொண்டிருந்தார். இவர் தன் இயற்பியல் இளவல் பட்டத்தைக் கலிபோர்னியா தொழில்நுட்ப நிறுவனத்தில் 2000 இல் பெற்றார். இவ்ர் பால்வெளியிடை ஊடகம் பற்றி முனைவர் பட்டம் பெற ஓகியோ அரசு பல்கலைக்கழகத்தில் சேர்ந்தார். இவர் தன் முனைவர் பட்டத்தை 2006 இல் பெற்றார்.
# யூனா கோல்மய்யர்

## ஆராய்ச்சியும் பணியும்

இவரது ஆய்வு புடவியின் கட்டமைப்பு உருவாக்கத்தில் கவனம் செலுத்துகிறது. இவர் தொடக்கநிலைப் புடவியின் பாழ்நிலை அலைவுகளில் இருந்து கருந்துளைகளும் பால்வெளிகளும் எப்படி உருவாகின்றன என அறிய, அண்டவியல், நீர்ம இயங்கியல் ஒப்புருவாக்கங்களையும் பகுப்பாய்வுக் கோட்பாட்டையும் பயன்படுத்துகிறார். இவர் 2008 இல் கார்னிகி அறிவியல் நிறுவனத்தில் சேர்ந்தார். இவர் 2014 இல் ஒளியன் குறைவாக்க நெருக்க்டி குறித்து அற்வித்தார் இந்நெருக்கடி மின்னணுவாக்க நீரக வளிம்ம், பால்வெளியிடை ஊடக நீரகம் ஆகியவற்றுக்கு இடையில் உள்ள ஒளியன் அளவுப் பற்றாக்குறையால் ஏற்படுவதாகும்.  
இவர் 2015 இல் உயராய்வு நிறுவனத்தில் வருகைதரு பேராசிரியராக இருந்தார். இப்போது இவர் கார்னிகி வான்காணகங்களின் ஆய்வாளராக உள்ளார். இங்கு இவர் அழைப்பின்பேரில் அடிக்கடி உரையாற்றுகிறார். இவர் சுலோவான் இலக்க்கவியல் வானளக்கைத் திட்டத்துக்கு தலைமையேற்பார் என அறிவிக்கப்பட்டது.  
இவர் "மதிநுட்பர்" என்ற பி. பி. எசு. ஆவணத்தில் தோன்றினார் "Genius".
# இந்தியாவில் வெண்கலக் காலம்

**இந்தியாவில் வெண்கலக் காலம்**, இந்தியத் துணைக் கண்டத்தில் வெண்கலக் காலம் கிமு 3,000ல் துவங்கியது. இவ்வெண்கலக் காலம் முதிர்ச்சி அடைந்திருந்த காலத்தில், கிமு 2,600 - கிமு 1,900-க்கு இடைப்பட்ட காலத்தில் தற்கால பாகிஸ்தான் மற்றும் மேற்கு இந்தியாவில் சிந்துவெளி நாகரீகம் சிறப்புடன் விளங்கியது. வெண்கலக் காலத்தின் தொடர்ச்சியாக கிமு 1500-ல் வேதகாலம் துவங்கியது. வேதகாலத்தின் தொடர்ச்சியாக கிமு 1,000-ல் இந்தியாவில் இரும்புக் காலம் துவங்கியது.  
அதே நேரத்தில் தென்னிந்தியாவில் கிமு 2500 வரை கற்காலம் தொடர்ந்தது. கிமு இரண்டாயிரம் முதல் தென்னிந்தியாவிற்கும், வட இந்தியாவிற்கும் இடையே இடையில் பண்பாட்டு உறவு இருந்திருக்கலாம் எனக் கருதப்படுகிறது.  
தென்னிந்தியாவின் வெண்கலக் காலம் அறியப்படவிலை. ஆனால் செப்புக் காலத்தை கடந்து நேரடியாக இரும்புக் காலம் நோக்கிச் சென்றது.  
2006 ஆம் ஆண்டு பிப்ரவரி மாதம், தமிழ்நாட்டின் நாகப்பட்டினம் மாவட்டம், மயிலாடுதுறை வட்டம், செம்பியன் கண்டியூர் கிராமத்தில் ஒரு பள்ளி ஆசிரியர், 3500 ஆண்டுகள் பழைமையான எழுத்துக்கள் கொண்ட கற்கோடாரியைக் கண்டெடுத்தார்.  
கல்வெட்டியல் அறிஞரான ஐராவதம் மகாதேவன், இக்கற்கோடரியில் உள்ள எழுத்துகள் சிந்துவெளி நாகரிக கால வரிவடிவ எழுத்துக்களால் எழுதப்பட்டிருருப்பதாக கூறுகிறார்.  
| கிமு 3300-2600 | துவக்க அரப்பா காலம் (துவக்க வெண்கலக் காலம்) | பிராந்தியமயமாக்கல் சகாப்தம்
<small>கிமு 4000-2500/2300 (Shaffer)
கிமு 5000-3200 (Coningham & Young)</small> |
| --- | --- | --- |
| *காலம்* | *அமைவிடம்* | *சகாப்தம்* |
| கிமு 3300-2800 | அரப்பா 1 (ராவி சமவெளி) |  |
| கிமு 2800-2600 | அரப்பா 2 - (கோட் திஜி, நவ்சரோ மற்றும் மெஹெர்கர்) |  |
| கிமு 2600-2450 | அரப்பா 3A - (நவ்சரோ II) |  |
| கிமு 2450-2200 | அரப்பா 3B |  |
| கிமு 2200-1900 | அரப்பா 3C |  |
| கிமு 1900-1700 | அரப்பன் 4 |  |
| கிமு 1700-1300 | அரப்பன் 5 |  |
# இந்தியாவில் வெண்கலக் காலம்

## இதனையும் காண்க

- இரும்புக் காலம்
- சிந்துவெளி நாகரிகம்
- அரப்பா கிமு 2600 - கிமு 1300
- காவி நிற மட்பாண்டப் பண்பாடு - கிமு 2000
- கருப்பு மற்றும் சிவப்பு மட்பாண்டப் பண்பாடு - (கிமு 1450 - 1200)
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு (கிமு 1200 முதல் கிமு. 600)
- வடக்கின் மெருகூட்டப்பட்ட கருப்பு மட்பாண்டப் பண்பாடு - (கிமு 500 - 300)
# தைட்டானியம்(III) அயோடைடு

:**2Ti + 3I<sub>2</sub> ---> 2 TiI<sub>3</sub>**  
TiI4 சேர்மத்தை அலுமினியத்துடன் சேர்த்து ஒடுக்க வினைக்கு உட்படுத்துவதாலும் தைட்டானியம்(III) அயோடைடு தயாரிக்கலாம்.  
கட்டமைப்பினைப் பொறுத்தவரையில் தைட்டானியம்(III) அயோடைடு முகப்பு பகிர்வு எண்முகத்தின் பலபடியாகத் தோற்றமளிக்கிறது. 323 கெல்வின் வெப்பநிலைக்கு மேல் Ti---Ti பிணைப்புக்கு இடையிலான இடைவெளி சமமாக உள்ளது. ஆனால் இவ்வெப்பநிலைக்கு கீழாக இச்சேர்மம் நிலைமாற்றத்திற்கு உட்படுகிறது. தாழ் வெப்பநிலை கட்டத்தில் Ti---Ti தொடர்புகள் குட்டையாகவும் நீண்டும் மாறி மாறி அமைகின்றன. தாழ்வெப்பநிலை கட்டமைப்பானது மாலிப்டினம் டிரைபுரோமைடின் கட்டமைப்பை ஒத்ததாக உள்ளது
# தைட்டனைல் சல்பேட்டு

**தைட்டனைல் சல்பேட்டு** *(Titanyl sulphate)* என்பது TiOSO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது வெண்மை நிறத்தில் காணப்படுகிறது. தைட்டானியம் டையாக்சைடுடன் புகையும் கந்தக அமிலத்தைச் சேர்த்து சூடுபடுத்துவதால் தைட்டனைல் சல்பேட்டு உருவாகிறது. நீரேறிய தைட்டானியம் டையாக்சைடு கூழ்மமாக இது நீராற்பகுப்பு அடைகிறது. நான்முக கந்தகமும் எண்முக தைட்டானியம் மையங்களும் சேர்ந்த அடர் பலபடி வலையமைப்பை இச்சேர்மம் பெற்றுள்ளது.  
தைட்டானியத்துடன் இணைக்கப்பட்டுள்ள ஆறு ஈந்தணைவிகளும் நான்கு வேறுபட்ட சல்பேட்டு பகுதிக்கூறுகள் மற்றும் ஒரு ஆக்சைடு பாலத்திலிருந்து பெறப்பட்டவையாகும். இச்சேர்மத்தின் ஓர் ஒற்றை நீரேற்றும் அறியப்படுகிறது. இதுவும் நீரற்ற பொருள் போலவே தயார் செய்யப்படுகிறது. நீரேற்றில் ஒரு Ti-OS பிணைப்பு Ti-OH2 பிணைப்பால் மாற்றீடு செய்யப்படுகிறது  
.
# தைட்டனைல்

).]]  
**தைட்டனைல்** *(Titanyl)* என்பது கனிம வேதியியலில் Ti<sup>IV</sup>O என்ற மூலக்கூற்று வாய்ப்பாட்டால் விவரிக்கப்படும் ஒரு வேதி வினைக்குழுவாகும். பல தைட்டானியம்(IV) ஆக்சைடு சேர்மங்களையும் அணைவுச் சேர்மங்களையும் குறிக்கவும் பொதுவாக இச்சொல் பயன்படுத்தப்படுகிறது. உதாரணமாக தைட்டனைல் சல்பேட்டும் பொட்டாசியம் தைட்டனைல் பாசுப்பேட்டும் Ti-O-Ti இணைப்புகளைக் கொண்ட TiIVO மையங்களைப் பெற்றுள்ளன. பலபடித்தான வினைவேக மாற்ற வினைகளில் தைட்டானியம்(IV) மையத்தின் மேற்பரப்பில் உள்ள விளிம்பு ஆக்சோ ஈந்தணைவியாக தைட்டானியம் கருதப்படுகிறது. மிகச்சில மூலக்கூற்று தைட்டனைல் அணைவுச் சேர்மங்களில் மட்டும் ஆக்சோ ஈந்தணைவி பாலம் அமைக்காமல் ஆனால் விளிம்பில் மட்டும் அமைந்திருக்கிறது . இதை முப்பிணைப்பு Ti≡O கொண்டிருப்பதாக விவரிக்கிறார்கள்.
# கு. சி. அமுர்

**குருராஜ சியாமசார்யா அமுர் (**Gururaja Shyamacharya Amur கன்னடம்: ಜಿ. ಎಸ್. ಆಮೂರபிறப்பு: மே 8, 1925**)** என்பவர் இலக்கிய பேராசிரியர், எழுத்தாளர் மற்றும் விமர்சகர் ஆவார். இவர் கன்னடம் மற்றும் ஆங்கிலம் மொழிகளில் எழுதியுள்ளார். இவர் இந்திய அரசின் சாகித்திய அகாதமி விருது உட்பட பல விருதுகளைப் பெற்றுள்ளார். இவர் கணிதவியலாளர் *கிருஷ்ணா சியாமசார்யா அமுரின்* அண்ணன் ஆவார்.
# கு. சி. அமுர்

## இலக்கியம்

### விருதுகள்

- 2010 இல் மாஸ்தி விருது
- 2006 இல் பம்பா விருது
- 2005 இல் பெந்திரே விருது
- 2000 இல் ராஜ்யோட்சவ விருது.
- 1996 இல் சாகித்திய அகாதமி விருது
- 1993 ஆம் ஆண்டு பாரதி பாஷா பரிஷத் விருது
- 1988 ஆம் ஆண்டில் மல்வாட் பிரஷாசி விருது
- 1988 இல் கருநாடக மாநில சாகித்ய அகாதமி விருது.
# பாலசினார்

**பாலசினார் (Balasinor** (also referred to as Vadasinor) என்பது இந்தியாவின் குஜராத் மாநிலத்தின் மஹிசாகர் மாவட்டத்தில் உள்ள ஒரு நகரம் ஆகும். இது பஷ்டூன் பழங்கிடியைச் சேர்ந்த பாபி வம்சத்துக்கு உட்பட்ட முன்னாள் சுதேச அரசு பகுதி ஆகும். இது ஜூனாகத் இராச்சியத்தில் இருந்து 7156 செப்டம்பர் 28 அன்று வெளியேறி உருவாக்கப்பட்டது.
# பாலசினார்

## வரலாறு

பாலசினார் அரசானது 18 ஆம் நூற்றாண்டில் நிறுவப்பட்டது. அதன் ஆட்சியாளர்கள் நவாப் பாபி என அழைக்கப்பட்டனர்.
# பாலசினார்

## நிலவியல்

பாலசினாரானது , தேசிய நெடுஞ்சாலை எண் 47 மற்றும் குசராத் மநில நெடுஞ்சாலை எண் 2இல் அமைந்துள்ளது.
# பாலசினார்

## மக்கள் வகைப்பாடு

2001 ஆண்டைய இந்திய மக்கள் தொகை கணக்கெடுப்பின்படி, பாலசினாரின் மக்கள் தொகை 33,704 ஆகும்.  
கல்வியறிவு விகிதமானது 70.5% என்றுள்ளது. மேலும் இங்கு 1000 ஆண்களுக்கு 940 பெண்கள் என்ற எண்ணிக்கையில் உள்ளனர். மக்கள் தொகையில் 12.6% பேர் 0 முதல் 6 வயதுக்கு உட்பட்டவர்கள். இந்திய விடுதலைக்குப் பிறகு இப்பகுதி மக்களில் ஒரு பிரிவினர் மும்பை போன்ற பெரு நகரங்களுக்குச் சென்று குடியேறினர். இதற்கு அடையாளமாக நகரத்தின் பிரதான வோரா வர்த்தகர் தெருவில் உள்ள பல கட்டிடங்கள் காலியாக உள்ளன.  
சேம்பர்ஸ் கான்சிஸ் விவர குறிப்பின்படி 1914 இல் பாலசினார் நகர மக்கள் தொகையானது சுமார் 9,000 ஆகும்.
# பாலசினார்

## இந்திய ஜுராசிக் பார்க்

1980 களின் முற்பகுதியில், இப்பகுதியில் மண்ணின் தன்மை, கனிம வளங்கள் போன்றவற்றை ஆராயவந்தபோது, டைனோசர் எலும்புகள் மற்றும் புதைபடிவங்கள் கண்டறியப்பட்டன. இதையடுத்து அண்டை கிராமான ரையோலியில் இருந்து ஏராளமான டைனோசர் படிமங்கள், ஆயிரக்கனக்கான முட்டைகள் கண்டறியப்பட்டன. 2003 ஆம் ஆண்டு சிகாகோ பல்கலைக் கழக ஆய்வாளர்கள் இங்கு நடத்திய ஆய்வில் இங்கு ஓரு புதியவகை டோனோசரஸ் வாழ்ந்தாக இண்டறிந்தனர். அதற்கு *ராஜாசரஸ் நார்மடென்ஸ்* என்று பெயர் சூட்டினர். இதற்கு நர்மதையின் ராஜ விலங்கு என்று பொருளாகும். இந்த இன டைனோசரஸ் 30 அடி உயரம் கொண்டது என்றும், அது சுமார் 8 கோடி ஆண்டுகளுக்கு முன்பு வாழ்ந்தது என்றனர். இந்தப் பகுதியில் இந்த விலங்கின் முழுமையான மண்டை ஓடுகள் கைப்பற்றப்பட்டு இணைக்கப்பட்டன. இந்தியாவில் கண்டறியப்பட்ட முழுமையான டைனோசரஸ் மண்டை ஓடு இதுவே ஆகும். இப்போது இந்த எலும்புக்கூடு கொல்கத்தா அருங்காட்சியகத்தில் பாதுகாக்கப்படுகிறது.  
உலகில் டைனோர் படிமங்கள் மிகுதியாக உள்ள பகுதிகளில் ஒன்றாக குஜராத்தின் இப்பகுதி உள்ளது என ஆராய்ச்சியாளர்கள் கருதுகின்றனர். இங்கு குறைந்தது சுமார் 13 வகையான டைனோசர் இனங்கள் வாழ்ந்திருக்கின்றன, 100 மில்லியன் ஆண்டுகளாக வாழ்ந்த அவை சுமார் 66 மில்லியன் ஆண்டுகளுக்கு முன்பு அழிந்துவிட்டன.  
இந்த டைனோசர்களின் புதைபடிவங்களைக் காண குஜராத் அரசின் சுற்றுலா துறையானது டைனோசரஸ் பூங்காவைக் காண டைனோசரஸ் சுற்றுலாவுக்கு அழைக்கிறது. இந்த புதை படிமங்களைப் பாதுகாக்க இந்தப் பூங்காவானது டைனோசரஸ் இளவரசி என அழைக்கப்படும் நவாப் வம்சத்தைச் சேர்ந்த இளவரசி ஆலியாவின் வழிகாட்டுதலில் உருவாக்கப்பட்டது.
# வி. இராமசாமி

**வீராசுவாமி இராமசாமி** (V. Ramaswami)(15, பிப்பிரவரி 1929-8 மார்ச்சு 2025) என்பவர் இந்திய உச்சநீதி மன்ற நீதிபதியாக இருந்தவர். இவர் தமிழ்நாட்டைச் சேர்ந்தவர். சிறீவில்லிப்புத்தூர் இந்து மேல்நிலைப் பள்ளியிலும், மதுரை அமெரிக்கன் கல்லூரியிலும், சென்னை சட்டக் கல்லூரியிலும் கல்வி பயின்றார்.  
இராமசாமி சென்னை உயர்நீதிமன்றத்தில் குடிமையியல், கிரிமினல் சட்டம் இரண்டிலும் 13 சூலை 1953 அன்று பயிற்சி செய்து தனது சட்ட வாழ்க்கையைத் தொடங்கினார். இவர் 31 சனவரி 1971 அன்று சென்னை உயர் நீதிமன்றத்தின் நீதிபதியாக நியமிக்கப்பட்டார். பின்னர், 12 நவம்பர் 1987 அன்று பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாக நியமிக்கப்பட்டார். இவரது தொழில் வாழ்க்கையின் உச்சத்தில், அக்டோபர் 6, 1989 அன்று உச்ச நீதிமன்ற நீதிபதியாக நியமிக்கப்பட்டார். பதவியிலிருந்து இவர் பிப்ரவரி 14, 1994 அன்று ஓய்வு பெற்றார்.
# வி. இராமசாமி

## இறப்பு

8 மார்ச் 2025 அன்று, இராமசாமி தனது 96 வயதில் இறந்தார்.
# தைட்டானியம்(IV) புளோரைடு

**தைட்டானியம்(IV) புளோரைடு** *(Titanium(IV) fluoride)* என்பது TiF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம் மற்றும் புளோரின் தனிமங்கள் இணைந்து இச்சேர்மம் உருவாகிறது. வெண்மை நிறத்தில் காணப்படும் இத்திண்மம் ஒரு நீருறிஞ்சியாகும். பிற டெட்ரா ஆலைடுகளிலிருந்து மாறுபட்டு தைட்டானியம்(IV) புளோரைடு பல்பகுதிக் கட்டமைப்பை ஏற்கிறது. ஆனால் பிற டெட்ரா அலைகளுடன் ஒன்றுபட்டு ஒரு லூயிசு அமிலமாக தைட்டானியம்(IV) புளோரைடு செயல்படுகிறது.
# தைட்டானியம்(IV) புளோரைடு

## தயாரிப்பு

பாரம்பரிய தயாரிப்பு முறையில் தைட்டானியம் டெட்ராகுளோரைடுடன் மிகையளவு ஐதரசன் புளோரைடைச் சேர்த்து வினைபுரியச் செய்வதால் தைட்டானியம்(IV) புளோரைடு உருவாகிறது.  
:TiCl<sub>4</sub> + 4 HF → TiF<sub>4</sub> + 4 HCl  
பதங்கமாதல் முறையில் இச்சேர்மம் தூய்மையாக்கப்படுகிறது. பல்பகுதிக் கட்டமைப்பை தலைகீழ் விரிசலாக்கும் செயல்முறை இத்தூய்மையாக்கலில் இடம்பெறுகிறது . தைட்டானியம் மையங்கள் எண்முகத் தோற்றம் கொண்டிருப்பதாக எக்சுகதிர் படிகவியல் ஆய்வுகள் தெரிவிக்கின்றன. ஆனால் வழக்கத்திற்கு மாறான நிரல் அமைப்பு முறையில் இவை இணைந்துள்ளன .
TiF4 பல ஈந்தனைவிகளுடன் சேர்ந்து கூட்டு விளைபொருள்களைக் கொடுக்கிறது. forms adducts with many ligands. One example is சிசு-TiF4(MeCN)2 ஓர் உதாரணமாகும். அசிட்டோநைட்ரைலுடன் சேர்த்து வினைபுரியச் செய்வதால் இது தோன்றுகிறது .
# சம்பத்கிரி

**சம்பத்கிரி** (Sampathgiri) என்பது தமிழ்நாட்டின்,திருவண்ணாமலைமாவட்டம், போளூரில் அமைந்துள்ளஒருமலைஆகும். இந்தமலையில்நரசிம்மருக்குகட்டப்பட்டஒருதொன்மையான கோயில்உள்ளது.  
பல பிரபலங்கள் இந்த கோயிலுக்கு வந்து வழிப்ட்டு, கோயிலைசீரமைக்கநிதியுதவிஅளித்துள்ளனர்.தமிழ்த்திரைப்படநடிகர்சிவாஜி கணேசன் இந்த மலையில் உள்ள கோயிலை சீரமைக்க கனிசமான நிதி அளித்தார். அண்மையில் இந்த மலையை கிரிவலம் வர ஏதுவாக மலையைச் சுற்றி நகர நிர்வாகத்தில் சாலை அமைக்கப்பட்டது.